"প্ৰয়োজন সাপেক্ষে আমি হোজাইৰ বিধায়ক শিলাদিত্যক ত্ৰিপুৰা নাইবা বাংলাদেশত থৈ আহিবলৈ বদ্ধপৰিকৰ।" আজি দুৰ্নীতি বিৰোধী যুৱশক্তি অসমে শিলাদিত্যই কালি দিচপুৰ প্ৰেছক্লাবৰ মুখামুখি অনুষ্ঠানত কৰা মন্তব্যৰ প্ৰতিক্ৰিয়া প্ৰকাশ কৰি এইদৰে কয়।
উল্লেখ্য যে, কালিৰ দিচপুৰ প্ৰেছক্লাবৰ মুখামুখি অনুষ্ঠানত হোজাই সমষ্টিৰ বিতৰ্কৰ ৰজা হিচাপে খ্যাত বিধায়ক শিলাদিত্যই অসমখনক ত্ৰিপুৰা হিচাপে গঢ় দিয়াৰ পোষকতা কৰিছিল।
তেওঁ লগতে কয় যে এইখন ৰাষ্ট্ৰত সংবিধানে সকলোকে সমান অধিকাৰ দিছে। এনে পৰিপ্ৰেক্ষিতত শিলাদিত্য দেব কোন বুলিও উক্ত সংবাদমেলত প্ৰশ্ন কৰে।
আনহাতে, এন আৰ চিক লৈ উদ্ভট মন্তব্য নকৰিবলৈ বাৰম্বাৰ অনুৰোধ জনাই থকা আৰক্ষী সঞ্চালক প্ৰধান কুলধৰ শইকীয়াৰ এইক্ষেত্ৰত স্থিতিৰ প্ৰতি প্ৰশ্ন তোলে সংগঠনটোৰ সভাপতিগৰাকীয়ে।
তদুপৰি উক্ত সংবাদমেলৰ জৰিয়তে তেওঁ মুখ্য মন্ত্ৰী সৰ্বানন্দ সোণোৱালক তেওঁৰ দলৰে বিধায়ক শিলাদিত্যৰ বিৰুদ্ধে বিহিত ব্যৱস্থা ল'বৰ বাবে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
